ดับเบิ้ลเซอร์ไพรส์
คืนวันศุกร์ที่ 20 มี.ค. เป็นวันที่ กรรณิกา ชลิตอาภรณ์ &#8220;เคซี&#8221; กรรมการผู้จัดการใหญ่ ธนาคารไทยพาณิชย์ ถึงกับน้ำตารื้น เพราะ ดร.วิชิต สุรพงษ์ชัย ประธานกรรมการบริหาร และพนักงานซุ่มเตรียมงานเลี้ยงเกษียณอายุให้คุณเคซีนานเป็นสัปดาห์
23 มี.ค. 2558

คืนวันศุกร์ที่ 20 มี.ค. เป็นวันที่ กรรณิกา ชลิตอาภรณ์ “เคซี” กรรมการผู้จัดการใหญ่ ธนาคารไทยพาณิชย์ ถึงกับน้ำตารื้น เพราะ ดร.วิชิต สุรพงษ์ชัย ประธานกรรมการบริหาร และพนักงานซุ่มเตรียมงานเลี้ยงเกษียณอายุให้คุณเคซีนานเป็นสัปดาห์
ดร.วิชิต ทำเนียนเรียกผู้บริหารแบงก์ประชุมเครียดที่โรงแรมเซ็นทารา ลาดพร้าว เมื่อถึงเวลา 19.00 น. พนักงานนำไอแพดมาให้ “เคซี” สั่งอาหาร แต่แทนที่จะเป็นเมนู กลับเป็น “เฟซไทม์” จากบางกอก คอนเวนชั่น เซ็นเตอร์ ชั้น 22 ของโรงแรม ซึ่งมีพนักงานร่วม 3,000 คน ใส่เสื้อสีชมพู “We Love KC” พร้อมตะโกนวีเลิฟเคซีโดยพร้อมเพรียงกัน
ว่าแล้ว ดร.วิชิต ก็ถอดสูทออกเสื้อตัวในเป็นสีชมพูสกรีน “We Love KC” พร้อมยิ้มแฉ่งก่อน นำคุณเคซีลงไปร่วมงานปาร์ตี้ พร้อมน้ำตาแห่งความตื้นตัน